Tlačidlový telefón pre seniorov sa hodí pre technicky menej zdatných dôchodcov, ktorí telefón využijú hlavne na telefonovanie a na písanie SMS. Dotykový mobil pre seniorov využijú technicky zdatnejší dôchodcovia, ktorým ponúkne oveľa viac možností - prepojí sa s rodinou a priateľmi cez videohovory, má kvalitnejší fotoaparát a umožňuje funkčné pripojenie k internetu. V spojení so senior launcherom jeho ovládanie navyše nie je o moc zložitejšie ako v prípade tlačidlového telefónu.